

ที่ มท ๐๘10.6/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม ๒๕64

เรื่อง แนวทางการดำเนินงานป้องกันและแก้ไขปัญหายาเสพติด ในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19)

เรียน ผู้ว่าราชการจังหวัด ทุกจังหวัด

ด้วยการประชุมศูนย์อำนวยการป้องกันและปราบปรามยาเสพติดกระทรวงมหาดไทย ครั้งที่ 1/2564 เมื่อวันศุกร์ที่ 29 มกราคม 2564 มีมติเห็นชอบให้ปรับแนวทางการดำเนินงานป้องกันและแก้ไขปัญหายาเสพติด ให้สอดคล้องกับสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) โดยมอบหมายให้กรมส่งเสริมการปกครองท้องถิ่น แจ้งศูนย์อำนวยการป้องกันและปราบปราม ยาเสพติดจังหวัดใช้ แผนงาน/โครงการ ด้านการป้องกันและแก้ไขปัญหายาเสพติดจากระบบสารสนเทศเพื่อ การวางแผนและประเมินผลขององค์กรปกครองส่วนท้องถิ่น (e-Plan) เป็นข้อมูลติดตามผลการดำเนินงาน ตามแผนปฏิบัติการด้านการป้องกันและปราบปรามยาเสพติด และกำชับไม่ให้บุคลากรขององค์กรปกครอง ส่วนท้องถิ่นไปเกี่ยวข้องกับยาเสพติด

 กรมส่งเสริมการปกครองท้องถิ่นพิจารณาแล้ว เพื่อให้การดำเนินการดังกล่าวเป็นไปด้วยความเรียบร้อย ขอความร่วมมือให้จังหวัดแจ้งสำนักงานส่งเสริมการปกครองท้องถิ่นจังหวัดและองค์กรปกครองส่วนท้องถิ่นดำเนินการ ดังนี้

 1. ให้สำนักงานส่งเสริมการปกครองท้องถิ่นจังหวัด ประสานขอความร่วมมือให้องค์กรปกครองส่วนท้องถิ่น ตรวจสอบและรายงานข้อมูลความก้าวหน้า แผนงาน/โครงการ ด้านการป้องกันและแก้ไขปัญหายาเสพติด ในระบบสารสนเทศเพื่อการวางแผนและประเมินผลขององค์กรปกครองส่วนท้องถิ่น (e-Plan) ให้เป็นปัจจุบัน และรายงานศูนย์อำนวยการป้องกันและปราบปรามยาเสพติดจังหวัดใช้เป็นข้อมูลติดตามผลการดำเนินงานตามแผนปฏิบัติการด้านการป้องกันและปราบปรามยาเสพติด

 2. ให้ผู้บริหารองค์กรปกครองส่วนท้องถิ่นกำชับไม่ให้ผู้ใต้บังคับบัญชาและบุคลากร ขององค์กรปกครองส่วนท้องถิ่นไปเกี่ยวข้องกับยาเสพติด และให้พิจารณาสุ่มตรวจปัสสาวะหาสารเสพติด ของบุคลากร เป็นประจำทุกปี ปีละ 2 ครั้ง หรือตามความเหมาะสม

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ 4133